Din is-sena Leeuwarden ul-Belt Valetta huma l-Kapitali Ewropej konġunti tal-Kultura. Leeuwarden hi l-kapitali reġjonali tal-Frisja, reġjun li għandu l-ilsien tiegħu, il-Frisjan li hu wkoll it-tieni lsien tal-Olanda. Dan ir-reġjun tal-Frisja għandu poeta lawreat. Jikteb bejn 6 u 10 poeżiji fis-sena u jismu Eeltsje Hettinga. Huwa kiteb poeżija dwar il-qtil ta' Daphne Caruana Galizia. Tista' taqraha f'erba ilsna: Frisijn , Olandiż, Ingliż u hawn tinsab maqluba għall-Malti: Malta – il-Jum Maqtul Taħt qamar sħiħ u abjad Bħal patata salvaġġa li ġġennet Hemm raġel bilqiegħda nofsu fid-dlam Ipejjep waħdu fil-veranda Quddiemu l-art miksija riklami gazzetti u opuskoli b'tagħrif dwar tempji bliet u lukandi lussuzi Imma makabra hi l-aħbar imwassla mill-makkinarju tal-mewt, Bomba waħdanija tajret karozza kważi n-naħa l-oħra tal-għoljiet U ħalliet l-ilsien li ħoloq tant inkwiet lill-mafja Maltija Mejjet maħruq u iswed . Bħal ċawluni suwed L-ixkejjer tal-patata taru n-naħa l-oħra tal-għoljiet Mimlija patata taż-żrigħ. Aj, attent Ġann, Issa kien waqa' dlam il-lejl fl-Ewropa F'wied il-mewt kienu ħarqu l-kelma Bħalma darba kienu nħarqu kotba skomdi Ħuġġieġa waħda Imma l-fjamma tibqa' tixgħel .... L-aħħar bran. Ma nafx eżatt x'kellu f'moħħu il-poeta. Iżda kliemu jfakkruni fiż-żmien meta n-Nażisti kienu jaħarqu l-kotba. Previous: Taħsbux li se jaqtgħu qalbhom Next: KONFERMA: Ali Sadr u l-Pilatus Bank investigati f'Malta dwar ħasil ta' flus maħmuġin window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
"L-oqbra mbajda ta' Malta": il-poeta tal-Kapitali Ewropea tal-Kultura l-oħra